Document ID: /roh_data/filtered/fineweb-2-filterrobots_roh.jsonl.gz/29869

Grond success per il passlunghist svizzer Janik Riebli: En il sprint da la cuppa mundiala a Livigno è il Svizzer vegnì terz. Janik Riebli è stà per l’emprima giada en il final dad in sprint. Pli svelt ch'il Svizzer èn be stads il Norvegiais Johannes Kläbo e il Franzos Richard Jouve.
Ina buna prestaziun ha mussà era il Grischun Valerio Grond. El è vegnì 5avel. Er tar las dunnas ha la Svizra cuntanschì il final. Nadine Fähndrich è vegnida quarta. Per il podest han 17 tschientavels mancà. Las Svedaisas han pudì festivar ina victoria traidubla.